επι φρυνιχου αρχοντος επι της λεωντιδος ενατης πρυτανειας ηι χαιρεστρατος αμεινιου αχαρνευς εγραμματευεν των προεδρων επεψηφιζεν μενεστρατος αιξωνευς ευκρατης αριστοτιμου πειραιευς ειπεν αγαθηι τυχηι του δημου του αθηναιων δεδοχθαι τοις νομοθεταις εαν τις επαναστηι τωι δημωι επι τυραννιδι η την τυραννιδα συνκαταστησηι η τον δημον τον αθηναιων η την δημοκρατιαν την αθηνησιν καταλυσηι ος αν τον τουτων τι ποιησαντα αποκτεινηι οσιος εστω μη εξειναι δε των βουλευτων των της βουλης της εξ αρειου παγου καταλελυμενου του δημου η της δημοκρατιας της αθηνησιν ανιεναι εις αρειον παγον μηδε συνκαθιζειν εν τωι συνεδριωι μηδε βουλευειν μηδε περι ενος εαν δε τις του δημου η της δημοκρατιας καταλελυμενων των αθηνησιν ανιηι των βουλευτων των εξ αρειου παγου εις αρειον παγον η συνκαθιζηι εν τωι συνεδριωι η βολευηι περι τινος ατιμος εστω και αυτος και γενος το εξ εκεινου και η ουσια δημοσια εστω αυτου και της θεου το επιδεκατον αναγραψαι δε τονδε τον νομον εν στηλαις λιθιναις δυοιν τον γραμματεα της βουλης και στησαι τημ μεν επι της εισοδου της εις αρειον παγον της εις το βουλευτηριον εισιοντι την δε εν τηι εκκλησιαι εις δε την αναγραφην των στηλων τον ταμιαν δουναι του δημου 0 δραχμας εκ των κατα ψηφισματα αναλισκομενων τωι δημωι.
Att. — Athens: Agora — stoich. 36 — 337/6 a. — Hesp. 21.1952.355,5 — Schwenk 33,6 — SEG 12.87; 39.80
 337/6 a. 